**CSÁNYI JÁNOS SZAKMAI ÉLETRAJZ**

* 1. FONTOSABB SZAKMAI ÉS KÖZÉLETI MUNKÁK

18 évesen, 1984-86-ig a **Nyíregyházi Móricz Zsigmond Színház** tagja.

1986-90-ig a **Színház- és Filmművészeti Főiskola** (SZFF) hallgatója.

**1989-ben** belép a Fideszbe, majd megalakítja az SZFF első (és egyetlen) Fidesz alapszervezetét.

1990-ben az **SZFF diákönkormányzat első elnöke**, vezető szerepet játszik az intézmény teljes átalakításában.

1990-91-es évadban a budapesti **Katona József Színház** tagja.

1990-ben Makk Károly rendezésében a **Magyar rekviem** c. játékfilm szereplője.

1990 végén kezdeményezi az állandó társulattal működő **Soproni Petőfi Színház alapítását**, társaival eléri az állami és az önkormányzati támogatás biztosítását, a színházi rekonstrukció előkészítését, a színtársulat és a színházpártoló társaság létrehozását. 1991 tavaszán a Soproni Petőfi Színház megalakul, de 1991 őszén a város az igazgatást egy budapesti színház vezetőire bízza.

1991-ben a színházalapítás drámai önkormányzati közgyűléseiről TV dokumentumfilm készül.

1992-ben Szőnyi G Sándor rendezésében **A pályaudvar lovagja** c. játékfilm szereplője.

1992-93-ban **A játék c. darab**ját írja és rendezi.

1994-ben Sós Mária rendezésében **A pártütők** c. TV film főszereplője.

1993-94-ben létrehozza a **Szentivánéji álom c. produkció**t, melyhez műfordítást és díszletterveket készít, újra írja a Mesterember jeleneteket, rendezi és menedzseli az előadást, amit 2007-ben a Művelődési és Közoktatási Minisztérium – az elmúlt negyedszázad 7 legjelentősebb színházi produkciója közt – **érettségi tananyagnak** választ.

1995-ben megkapja **a színikritikusok rendezői díját.**

1995-96-ban a TV1 számára megrendezi **A fekete zongora c. TV filmjét**.

1995-96-ban **megalapítja a Bárka Színházat**,létrehozva az első közhasznú szervezetként társulattal működő hivatásos színházat, új tulajdonosi struktúrát és szervezeti modellt alakít ki, megújítja a gazdasági és közönségszervezési területeket (pl. szabad bérlet kialakítása). Számos szakmai/művészeti innovációt vezet be, többek között: a színház művészeti központként értelmezése, a professzionális színházi tér újragondolása, az írói műhely létrehozása és ősbemutatókra épülő repertoár kialakítása, saját lap alapítása (Hajónapló) és könyvek kiadása, a színházra nevelés és az ifjúsági színházi program elindítása, a színházon belüli filmgyártás kidolgozása (pl. Cseh Tamás életműsorozat TV felvétele), a társulatban született eredeti művek: drámák, filmek, zeneművek etc. megrendelése és bemutatása.

1996-2005 végéig a **Hajónapló c. lap felelős kiadója**.

1996-ban Bari Károly szerkesztésében megjelenik a „Csányi János, színházi ember” c. könyv.

1998-99-ben a **Bárka Színház rekonstrukciós beruházás** felelős vezetője.

1998-2005 között Dalok időrendben c. **Cseh Tamás életmű TV sorozat producere** (rendező: Mispál Attila).

2000-ben **Jászai-díjat kap.**

2001-ben a **Maraton c. dokumentumfilm producere** (rendező: Mispál Attila).

2001-ben viharos előzmények után újraválasztják, mint Bárka igazgatót. Az új színházi modell számos strukturális innovációja sikert hoz. A Bárka az új szakmai kezdeményezések és a fiatal tehetségek pályaindító helyszíne lesz, elismert szakmai műhellyé válik Budapesten.

2004-ben megrendezi a **Rómeó és Júlia c. előadás**t, amelyhez új műfordítást készít.

2004-05-ben a Corvin Sétány városrész fejlesztési nagyberuházás kulturális tervezésének vezetője (a tervek forráshiány miatt papíron maradnak).

2004-ben a 8 Közép-európai ország részvételével megalakuló **COMET nemzetközi színházi szervezetet alapító elnöke**.

2005-ben felkérésre a magyar színházi struktúra korszerűsítési programjának tervezője.

2005-ben a debreceni **Latinovits Színház szakmai tervezésének vezetője**, a **Debreceni Színházi Régió koncepció**jának kidolgozója.

2006-tól **a Csokonai Színház igazgatója**. Egy év alatt 70 új munkatárssal átalakítja a színház szervezeti struktúráját, gazdálkodását és művészeti programját. Létrehozza a **nemzetközi** **JEL Fesztivál**t és megalapítja a **Kortárs Magyar Dráma Fesztivált** (Deszka Fesztivál). Elindítja a színház önálló **filmstúdióját** és **saját lapját**. 2007-ben a feltételek hiánya miatt igazgatói posztjáról közös megegyezéssel távozik.

2007-ben a **Liberté ’56** **játékfilm társproducere** (rendező: Vidnyánszky Attila)

2008-09-ben megalapítja a **Színház és Film Intézetet** (SZFI), melynekigazgatójaként kidolgozza a szakoktatásból hiányzó mintegy 50 színházi és filmes szakma képzését.

2009 elején a Kárpát-medencei Magyar Református Egyház egyesülésének, az **“Alkotmányozó Zsinat és ünnep”** eseményeinek tervezője és **programigazgatója**.

2009 tavaszától egy éven át a kulturális terület vezető munkatársaként részt vesz **“Az ország szellemi újjáépítése” program** létrehozásában.

2010-ben a **Nemzeti Kultúráért Egyesület alapítója** és ügyvezető alelnöke, mely 2010. végén a Parlament felsőházi üléstermében alakul meg. Az egyesület 2012-ben belső támadások miatt felfüggeszti tevékenységét.

2011-ben az SZFI fenntartásában **megalapítja a Színház- és Filmművészeti Szakközépiskolát**.

2011-ben a **Szívdobogás c. kisjátékfilm producere** (rendező: Bereményi Géza).

2012-13-ban a **Székesfehérvári Vörösmarty Színház stratégiai és fejlesztési igazgatója**. Új bérletrendszert és jegyárpolitikát, új pódiumszínpadot és kávézót, és új próbatermet hoz létre, kibővíti a nagyszínházi páholyokat, színházi képzőművészeti galériát alapít, létrehozza a színész-gyakornoki hátteret és előkészíti a Koronázási Ünnepi Játékokat.

2012-ben **A magunk erejéből – Turistvándi c. dokumentumfilm producere** (rendező: Zsigmond Dezső).

2013-ban a Magyar Állami Operaházban R.Duncen-B.Britten: **Lukrécia meggyalázása c. opera rendezője**.

2014-ben **kidolgozza a Balaton Szimfóniája Nemzetközi Klasszikus Zenei Fesztivál** terveit, és az egykori székesfehérvári Királyi Bazilika fénykontúrokkal, valós méretben megépítését, a **„Fénybazilika” terv**et.

2014-ben a **Magyar Művészeti Akadémia** köztestületi tagja lesz, ahol **közgyűlési képviselővé** választják. 2015-ben kezdeményezi a Színházművészeti Tagozat Belső Műhelyének létrehozását.

2015-ben az SZFI igazgatójaként a Pécsi Tudományegyetem Művészeti Karával közösen létrehozza az **SZFI egyetemi program**ját, melyhez 12 egyetemi szakirányú képzés dolgoz ki.

2016-ban a Magyarországi Református Egyházban a **Református Közéleti és Kulturális Alapítvány elnök**évé választják, ahol megalapítja és elindítja az RKK Műhely eseménysorozatot.

2016-ban kezdeményezi a **Bárka újra-alapítását**, melynek elhelyezéséhez 2017-ben egy használaton kívüli budapesti romos állapotú műemlék nagytemplom megmentését kezdeményezi.

2018 végétől Budapesten a Stefánia úton egy **ingatlan nagyberuházás** ügyvezető igazgatója.

2019-ben producerként – a magyar és a lengyel állami televízióval együttműködve - **Triptichon** címen kezdeményezi gróf Esterházy Jánosról szóló koprodukciós dokumentumfilmek létrehozását.

2020 elején szakmai tanulmányban kidolgozza a **Vígszínház átfogó korszerűsítési terveit**.

2020. végén a **Karácsonyi dalok Európáért** (Szent II. János Pál pápa és Esterházy János gondolataival) **c.** koncertfilm **rendezője és** Csányi Mártonnal együtt a **producere**.

2021-ben az **Apám, Esterházy János** c. rövid dokumentumfilm **producere** és főszerkesztője (filmterv, végső vágás), amely a Savaria Filmszemlén 3. (nagy)díjat kap (rendező: Zsigmond Dezső).

2021. őszén a **Triptichon – Esterházy János élete és öröksége** c. dokumentumfilmek **producere** és főszerkesztője (filmterv, végső vágás), melyből a magyar televíziónak 3x52’-es változat, a lengyel TVP-nek 72’-es változat készült, valamint elkészül egy 80’-es fesztivál verzió is. Egyben megkezdik a nemzetközi koprodukciós TV sorozat (és nagyjátékfilmek) forgatókönyv fejlesztését.

2021 végén kezdeményezi a CREDO színházi és művészeti központ alapítását.

2022. nyár elején a Magyar Mozgókép Fesztiválon a Triptichont kategóriájában az **5 legjobb film közé választják**.

* 1. SZEMÉLYES HÁTTÉR

1966. február 1-én született Vácott. 1976-ig Kisnémedin, 750 lelket számláló Pest-megyei faluban, nagyszülei házában él, majd szüleivel és öccsével Vácra költöznek.

1980-84-ig középiskolai tanulmányait Vácott ill. Budapesten végzi.

1987-ben megházasodik, felesége Halász Margit tanár, író. 1990 márciusban születik Márton fiuk.

2007 májusban feleségül veszi Varga Gabriella színművésznőt. 2009 januárban születik Anna Róza lányuk.

Csányi János családjával 1996 óta Sződligeten és 2012 óta Székesfehérváron él.

Csányi János 2022. február 1-én 56 éves.